Hughenoții au fost calviniștii francezi. Termenul francez "huguenot" este derivat din germanul "Eidgenosse", "confederat". Organizați în comunități independente sub autoritatea unui sinod național în 1559, hughenoții au creat un aparat administrativ și militar prin care au devenit un corp autonom în cadrul Regatului Franței, deseori în conflict cu puterea monarhică. În anul 1572 zeci de mii de hughenoți au căzut victime masacrului din Noaptea Sfântului Bartolomeu.